علمت “كود” ان عصابة نوضات الرعب في حي التقدم بالرباط، لبارح بالليل على ركاب السيارات، لي كثير منهم تعداو عليه جسديا وهرسولو طونوبيلتو. العصابة كانت مكونة من 20 واحد تقريبا والهدف مكانش هو السرقة بل فقط يخرجو الحقد ديالهم حسب شهود عيان، وقالت كوثر إحدى الضحايا في تصريحها لـ”كود” “: كنت بسيارتي مع خوتي الصغار وهجمو علينا مشرملين، هازين سيوفة حدا جامع ملين التقدم، واحد فيهم هرس ليا زجاج السيارة بساطور وكون وقفت ليهم كون قتلوني”. وتابعت كوثر لـ”كود” أنها هربات لمحطة الوقود، من بعد معاشت حالة رعب، في غياب تام للأمن، وأكدت أنه في محطة الوقود القريبة لمكان الجريمة، شافت سائق طاكسي تعرض لاعتداء خطير على مستوى الرأس، وشخص أخر أصيب في يده بجروح خطيرة، مشيرة لتأخر رجال الشرطة الوقاية المدنية، لي خلى الضحايا يمشيو بسياراتهم المفرشخة لمستشفى السويسي بالرباط. 
بالصور. مشرملين بالسيوفة نوضو الرعب ليلة البارح في الرباط. ضحية لـ”كود” هجمو علينا مشرملين هازين سيوفة وهرسو ليا زجاج السيارة بساطور وكون وقفت ليهم كون قتلوني